રીડેવલપમેન્ટને કારણે બિલ્ડરને જેટલો નફો થાય છે એની સામે જૂના રહીશોને ખાસી ખોટ ખાવી પડે છે. કહેવા પૂરતું બિલ્ડિંગ નવું મળે છે, પરંતુ ઘણી વખત હવા-ઉજાસ અને અન્ય કેટલીક બાબતો ખોવી પડે છે. નવું બિલ્ડિંગ બને એટલે બિલ્ડર શરૂઆતમાં એકાદ-બે વર્ષ વહીવટ કરીને એમાંથીય તગડી કમાણી કરતો રહે છે. ક્યારેક મેન્ટેનન્સના નામે ગ્રાહકો પાસેથી એકસામટી મોટી રકમ અગાઉથી જ લઈ લેવાય છે. એવી લાખો-કરોડોની રકમ બિલ્ડર પાસે જમા રહે છે. બિલ્ડર એ રકમમાંથી બીજી જગ્યાએ નવા બિલ્ડિંગનો કારોબાર શરૂ કરે છે. આમ ટોપી ફરતી રહે છે અને ગ્રાહકો પરેશાન થઈ જાય છે.